
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 904 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Κήρυξη ως αναδασωτέας έκτασης εμβαδού 0,200 
στρ. στη θέση «Σπέλιζα» Περιφέρειας Δήμου Κα¬ 
λυβιών του Νομού Αττικής. 1 

Επικύρωση έκθεσης καθορισμού ορίων Αιγιαλού και 
Παραλίας στην περιοχή «Φοινίκι», Δημοτικού Δι¬ 
αμερίσματος Αρκάσας, Δήμου Καρπάθου, Νήσου 
Καρπάθου, Νομού Δωδ/σου. 2 


ΑΠΟΦΑΣΕΙ Σ 

Αριθμ. 2676 (1) 

Κήρυξη ως αναδασωτέας έκτασης εμβαδού 0,200 στρ. 
στη θέση «Σπέλιζα» Περιφέρειας Δήμου Καλυβιών 
του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελ¬ 
λάδος. 

β) Το άρθρο 5 του ν. 3200/1955 «περί διοικητικής απο- 
κεντρώσεως» όπως αυτές τροποποιήθηκαν μεταγενέ¬ 
στερα. 

γ) Τις διατάξεις των άρθρων 1 § 1,2 § 1δ, 5 § 3β', 6 § 7 και 
7 § 2 του ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

δ) Του ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας και ειδι¬ 
κότερα: 

δα) Του άρθρου 41 παρ. 1 

δβ) Του άρθρου 38 παρ. 1 


9 Οκτωβρίου 2006 

ε) Του ν. 3208/2003 «Περί Προστασίας δασικών οικο¬ 
συστημάτων κ.τλ.». 

2. Τ ις εξής διαταγές του Υπουργείου Γ εωργίας: 

α) 160417/1180/9.7.1980 

β) 182447/3049/24.9.1980. 

3. Την υπ’ αριθμ. οικ.2625/22.6.2006 πρόταση του αρ¬ 
μοδίου Δασαρχείου Λαυρίου σχετικά με την κήρυξη ως 
αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα Δημόσια δασική έκταση 
(Δάσος) εμβαδού 0,200 στρ. (διακοσίων χιλιοστών του 
στρέμματος) που βρίσκεται στην θέση «Σπέλιζα» Περι¬ 
φέρειας Δήμου Καλυβιών του Νομού Αττικής, η οποία 
απεικονίζεται με στοιχεία οριογραμμής «Ε, Ζ, Γ, Δ, Ε» 
στο προσαρτημένο στη παρούσα απόφασή μας διά¬ 
γραμμα, το οποίο αποτελεί αναπόσπαστο μέρος αυτής 
και έχει όρια: 

Ανατολικά: Με αγροτική έκταση και δάσος 

Δυτικά: Με δάσος 

Βόρεια: Με αγροτική έκταση 

Νότια: Με δάσος 

Σκοποί της κήρυξης της ανωτέρω έκτασης ως ανα¬ 
δασωτέας είναι, η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση 
και η αποκατάσταση της καταστραφείσης κατά το 
χρονικό διάστημα μετά το έτος 1998 σταδιακά μέχρι 
το έτος 2005 από παράνομη κατάληψη - αποψίλωση 
δασικής βλάστησης αποτελούμενης από χαλέπιο πεύ- 
κη και αείφυλλα πλατύφυλλα (σχίνο, πρίνο, άρκευθο) 
με συγκόμωση ανωρόφου άνω του 0,30, αποτελούσης 
τμήμα ευρύτερης έκτασης δασικού χαρακτήρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 15 Σεπτεμβρίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

Αριθμ. 14851 (2) 

Επικύρωση έκθεσης καθορισμού ορίων Αιγιαλού και Πα¬ 
ραλίας στην περιοχή «Φοινίκι», Δημοτικού Διαμερί¬ 
σματος Αρκάσας, Δήμου Καρπάθου, Νήσου Καρπά¬ 
θου, Νομού Δωδ/σου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 5 του ν. 3200/1955 «περί 
διοικητικής αποκεντρώσεως»’ όπως αυτές τροποποιήθη¬ 
καν και ισχύουν σήμερα με τα ν.δ. 532/1970, β.δ.704/1970, 
β.δ. 192/1972, π.δ. 347/1986, ν.2026/1992 και π.δ. 97/1993. 

2. Τις διατάξεις των άρθρων 3 και 34 του ν.2971/2001 
(ΦΕΚ 285/τ.Α7ΐ9.12.2001) «Αιγιαλός, παραλία και άλλες 
διατάξεις». 

3. Τις διατάξεις του κ.δ. 132/1929 «περί Κτηματολογικού 
Κανονισμού Δωδεκανήσου» που διατηρήθηκε σε ισχύ με 
το άρθρο 8 ν. 510/1947. 

4. Τις διατάξεις των άρθρων 1 μέχρι και 7 του α.ν.2344/1940 
«περί αιγιαλού και παραλίας» όπως έχουν τροποποιηθεί 
και συμπληρωθεί μεταγενέστερα με τις διατάξεις: 

α) του άρθρου 13 του ν. 1078/1980 και 

β) του άρθρου 23 του ν. 1337/1983. 

5. Τ ις διατάξεις του ν.δ.439/1970 «περί συμπληρώσεως 
των διατάξεων περί αιγιαλού». 

6. Τ ις διατάξεις του άρθρου 20 ν. 719/1977 «περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κλπ.». 

7. Τις διατάξεις του άρθρου 100 του π.δ. 284/1988, όπως 
τροποποιήθηκε και ισχύει σήμερα. 

8. Το Δ3090/646/1976 έγγραφο του Υπουργείου Οικονομι¬ 
κών "περί του στη Δωδεκάνησο ορίου αιγιαλού’ σε συνδυα¬ 
σμό με τις 325/71 και 203/71 γνωμοδοτήσεις του Ν.Σ.Κ. 

9. Την υτί αριθμό 18984/22.9.2004 απόφαση του Γενικού 
Γραμματέα Περιφέρειας Νοτίου Αιγαίου, με την οποία κα¬ 
θορίστηκαν τα μέλη της επιτροπής καθορισμού ορίων αιγι- 
αλού και παραλίας (ν.2971/2001) στη Νομαρχία Δωδ/σου. 

10. Τις διατάξεις του άρθρου 19 παράγραφος 5 
α.ν.2344/1995, του άρθρου 52 παράγραφος 6 ν.2218/1994, 
του άρθρου 4 παράγραφος 7 του ν. 2240/1994, δυνάμει 
των οποίων αρμοδιότητες του Υπουργείου Οικονομικών 
που είχαν μεταβιβασθεί στους Νομάρχες, ανήκουν στον 
Περιφερειακό Διευθυντή, σε συνδυασμό με αυτές του άρ¬ 
θρου 14 παράγραφος 2 του ν. 2399/1996 με τις οποίες προ- 
βλέπεται η κατάργηση των θέσεων των Περιφερειακών 
Διευθυντών, οι αρμοδιότητες πλέον του οποίου περιήλθαν 
στον Γενικό Γραμματέα της Περιφέρειας και ασκούνται 
από τον αναπληρωτή Περιφερειακό Διευθυντή. 

11. Τ ις διατάξεις του τέταρτου εδαφίου της παραγράφου 
2 του άρθρου 1 και της παραγράφου 6 του ίδιου άρθρου 
του ν. 2503/1997 «Διοίκηση, οργάνωση, στελέχωση της Πε¬ 
ριφέρειας», ρύθμιση θεμάτων για την τοπική Αυτοδιοίκηση 
και άλλες διατάξεις (ΦΕΚ 107/Α), σύμφωνα με τις οποίες 
οι περιφερειακές Υπηρεσίες του Υπουργείου Οικονομι¬ 
κών, που συγκροτούσαν την ενιαία οργανική μονάδα της 
περιφέρειας, ούτε καταργήθηκαν, αλλά αποτελούν από 
1.9.1997, Υπηρεσίες του Υπουργείου Οικονομικών. 

12. Την υπ’ αριθμ. 14650/ΔΙΟΕ85/17.3.2004 κοινή απόφα¬ 
ση Πρωθυπουργού και Υπουργού Οικονομίας και Οικο¬ 
νομικών (ΦΕΚ 519τ.Β') Καθορισμός αρμοδιοτήτων των 
Υφυπουργών Οικονομίας και Οικονομικών. 

13. Την υπ’ αριθμ. 1064129/801/Α0006/5.8.2004 απόφαση 
Υφυπουργού Οικονομίας και Οικονομικών (ΦΕΚ 1255τ. 
Β716.8.2004) περί μεταβίβασης αρμοδιοτήτων καθώς 


και εξουσίας να υπογράφουν «με εντολή Υφυπουργού 
κ.λπ., η οποία τροποποιήθηκε και συμπληρώθηκε με 
την υπ’ αριθμ. 1071473/877/Α0006/9.9.2004 (ΦΕΚ 1429 
τ.Β7ΐ7.9.2004) ομοίως απόφαση Υφυπουργού Οικονο¬ 
μίας και Οικονομικών. 

14. Την υπ’ αριθμ. 1063649/790/Α006/3.8.2004 και την 
1100776/1253/Α0006/15.12.2004 (Φ.Ε.Κ. 1907/Β723.12.2004) 
αντίστοιχα αποφάσεις του Υπουργού και του Υφυπουρ¬ 
γού Οικονομίας και Οικονομικών σχετικά με την κατα¬ 
γραφή - διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέρχονται στους Γ ενικούς Γ ραμμα- 
τείς των Περιφερειών κατά τις διατάξεις του άρθρου 46 
παρ. 21 του ν.3220/2004 (Φ.Ε.Κ. 15/28.1.2004 τ.Α'). 

15. Τις διατάξεις του άρθρου 46 παρ. 21 ν. 3220/2004 
(ΦΕΚ 15 Α') στις οποίες προβλέπεται ότι από 10.4.2004 
αρμοδιότητες του Υπουργού Οικονομίας και Οικονομικών 
οι οποίες ανήκαν ή είχαν μεταβιβασθεί στους Νομάρχες 
μέχρι την έναρξη λειτουργίας των Νομαρχιακών Αυτοδι¬ 
οικήσεων και αφορούν θέματα Υπηρεσιών του Υπουργεί¬ 
ου Οικονομίας και Οικονομικών, που εξαιρέθηκαν από την 
κατάργηση σύμφωνα με τις διατάξεις της παραγράφου 

2 του άρθρου 39 ν.2218/1994, περιέρχονται στον Γ ενικό 
Γ ραμματέα της Περιφέρειας εκτός των θεμάτων Υ.Δ.Ε. 

16. Την υπ’ αριθμ. 562/2005 Γνωμοδότηση του Νομικού 
Συμβουλίου του Κράτους σχετικά με την διάταξη του 
άρθρου 5 παρ. 5 εδ. γ' του ν.2971/2001. 

17. Την υπ’ αριθμ. 20.3.-2006 έκθεση της κατά τα άρθρα 

3 και 9 του ν. 2971/2001 αρμόδιας επιτροπής καθορισμού 
ορίων αιγιαλού και παραλίας για τον καθορισμό ορίων 
αιγιαλού και παραλίας, στην παραλιακή περιοχή «Φοινί¬ 
κι», Δ.Δ. Αρκάσας, Δήμου Καρπάθου, Νήσου Καρπάθου, 
Νομού Δωδεκανήσου. 

18. Το από Ιούνιο του 2005 τοπογραφικό - υψομε¬ 
τρικό διάγραμμα, κλίμακας 1:500 αποτελούμενο από 
μία πινακίδα (01), που συντάχθηκε από τον Βασίλειο 
Χαλκιά, Τοπογράφο Μηχανικό, στο οποίο εμφανίζεται 
η παραλιακή περιοχή «Φοινίκι», Δ.Δ. Αρκάσας, Δήμου 
Καρπάθου, Νήσου Καρπάθου, Νομού Δωδεκανήσου το 
οποίο ελέγχθηκε ως προς την ακρίβεια της αποτύπω¬ 
σης στις 9.1.2006 από τον Προϊστάμενο της Τεχνικής 
Υπηρεσίας του Δήμου Καρπάθου, Πάρι Παπαδημητρίου 
και στις 2.8.2006 από τον Προϊστάμενο της Κτηματικής 
Υπηρεσία Δωδεκανήσου Μπελντέκο Δημήτριο. 

19. Στο τοπογραφικό αυτό χαράχθηκε με κόκκινη συνε¬ 
χόμενη πολυγωνική γραμμή η οριογραμμή του αιγιαλού 
με στοιχεία κορυφών (1,2, 3,..., 26,27, 28) σύμφωνα με τις 
διατάξεις του άρθρου 3 του κ.δ. 132/1929. 

20. Το με αριθμό Φ .544.5/760/06/5574/26.7.2006 έγγραφο 
του Γενικού Επιτελείου Ναυτικού με το οποίο συμφωνεί 
με τα καθορισθέντα από την Επιτροπή όρια, υπό προϋ¬ 
ποθέσεις, οι οποίες και ελήφθησαν υπόψη από αυτή. 

21. Το με ημερομηνία, 7.8.2006 αποδεικτικό τοιχοκόλλη¬ 
σης του Δήμου Καρπάθου, με το οποίο τοιχοκολλήθηκε 
η από 20.3.2006 έκθεση επιτροπής και τα τοπογραφικό 
διαγράμματα σε μία πινακίδα για τον καθορισμό ορίων 
Αιγιαλού και Παραλίας στην παραλιακή περιοχή «Φοινί¬ 
κι» Δ.Δ. Αρκάσας, Δήμου Καρπάθου, Νήσου Καρπάθου, 
Νομού Δωδεκανήσου, αποφασίζουμε: 

Επικυρώνουμε την από 20.3.2006 έκθεση της κατά 
το άρθρο 3 του ν.2971/2001, αρμοδίας επιτροπής περί 
χάραξης των ορίων Αιγιαλού και Παραλίας, με την 
οποία καθορίστηκαν τα όρια Αιγιαλού και Παραλίας 
στην παραλιακή περιοχή «Φοινίκι» Δ.Δ. Αρκάσας, Δήμου 
Καρπάθου, Νήσου Καρπάθου, Νομού Δωδεκανήσου επί 

τοπογραφικού - υψομετρικού διαγράμματος το οποίο 
ελέγχθηκε και θεωρήθηκε στις 9.1.2006 από την Δ.Τ.Υ. 
του Δήμου Καρπάθου και στις 2.8.2006 από την Κτημα¬ 
τική Υπηρεσία Δωδεκανήσου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του αιγιαλού με κόκκινη συνεχόμενη πο¬ 
λυγωνική γραμμή με στοιχεία κορυφών (1, 2, 3.. 27, 28) 

με εξάρτηση των κορυφών αυτών, από συντεταγμένες 
του κρατικού τριγωνομετρικού δικτύου της χώρας όπως 
αυτές εμφανίζονται στον σχετικό πίνακα επί του τοπο- 
γραφικού - υψομετρικού διαγράμματος, κλίμακας 1:500 
που συντάχθηκε από τον Βασίλειο Χαλκιά, Τοπογράφο 
Μηχανικό, στο ίδιο ως άνω τοπογραφικό διάγραμμα. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, για τις εντός οικισμού ή εντός σχεδίου πόλεως 
περιοχές, είναι δε προσαυξημένο κατά δώδεκα μέτρα 
στις περιοχές εκτός σχεδίου οικισμού ή σχεδίου πόλεως, 
σύμφωνα με τις διατάξεις του άρθρου 3 του κ.δ. 132/1929 
που διατηρήθηκε σε ισχύ με το άρθρο 8 του ν.510/1947. 

Οριογραμμή παραλίας χαράχθηκε στην υπό κρίση 
περιοχή, με στοιχεία κορυφών (6, Υ, 2', 3', ...., 23', 24'), 
σύμφωνα με τις διατάξεις του άρθρου 3 του κ.δ. 132/1929, 
όπου η οριογραμμή του Αιγιαλού δεν τέμνει τα προς 
την θάλασσα όρια των ιδιοκτησιών. 

Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του ν.2971/2001. 

Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 4 Σεπτεμβρίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


Συνοδεύει την με αρ. πρωτ. 1833/20.3.2006 αίτηση του 
Δήμου Καρπάθου. 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρο 3 και 9 του ν. 2971 ΦΕΚ 285/Α/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση Φοινίκι του Δ.Δ. Αρκάσας 
του Δήμου Καρπάθου της νήσου Καρπάθου του νομού 
Δωδεκανήσου. 

Στην Κάρπαθο σήμερα 20.3.2006, οι υπογεγραμμένοι: 

1. Στιβακτάκη Αικατερίνη, Προϊστάμενη Δ.Ο.Υ. Καρπά¬ 
θου, ως πρόεδρος. 

2. Υποπλοίαρχος Λ.Σ. Αγγελάκης Σπυρίδωνας, Λιμε¬ 
νάρχης Καρπάθου, ως μέλος. 

3. Ρεΐσης Γεώργιος, Μηχανικός ΤΥΔΚ, ως μέλος. 

4. Λάμπρος Ιωάννης, Προϊστάμενος Γραφείου ΠΕΧΩ 
Καρπάθου, ως μέλος, 

5. Φαρμακίδης Νικόλαος, Προϊστάμενος ΠΕΧΩ Ρόδου, 
ως μέλος, 

αποτελούντες την επιτροπή καθορισμού των ορίων 
του αιγιαλού όπως αυτή καθορίστηκε με την απόφα¬ 
ση του Γενικού Γραμματέα Ν. Αιγαίου με αριθμ. πρ. 
695/20.3.2006 δυνάμει του άρθρου 3 του ν. 2971 (ΦΕΚ 
285/Α/19.12.2001). 

Αφού λάβαμε υπόψη: 

1. Την αίτηση του Δήμου Καρπάθου με αριθμ. πρωτ. 
1833/20.3.2004 περί καθορισμού των ορίων του αιγιαλού 
στην εν λόγω θέση. 


2. Το τοπογραφικό και υψομετρικό διάγραμμα, το 
οποίο συντάχθηκε το μήνα Ιούνιο του έτους 2005 από το 
Βασίλη Χαλκιά, τοπογράφο μηχανικό, ελέγχθηκε για την 
ακρίβεια της αποτύπωσης την 9.1.2006 και θεωρήθηκε 
από τον προϊστάμενο της Τεχνικής Υπηρεσίας του Δή¬ 
μου Καρπάθου Πάρι Παπαδημητρίου, πολιτικό μηχανικό, 
αποτελούμενο από μία πινακίδα κλίμακας 1:500. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις», όπως αυτός ισχύει και το ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

4. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του νόμου 
2971/2001 και ειδικότερα: 

Α. Τη γεωμορφολογία του εδάφους για την οποία 
αναλυτικά αναφέρεται ότι: 

(1) . Η μορφολογία της ακτής συνίσταται κυρίως από 
Βραχώδες έδαφος με σημαντικές κλίσεις. Επίσης περι¬ 
λαμβάνεται και αμμώδης παραλία αναπτύγματος μήκους 
περίπου 100 μέτρων. Όπως προκύπτει από το τοπογραφικό 
διάγραμμα το εύρος της παραλίας και των συνεχόμενων 
πρανών κυμαίνεται από 0 έως 22 μέτρα και το υψόμετρο 
αυχένα των πρανών κυμαίνεται από 2,00 έως 12,00 μέτρα. 

(2) . Της ακτής συνέχονται εκτάσεις γενικά βραχώδεις 
με τοπικά ομαλά επίπεδα. Οι εκτάσεις αυτές βρίσκονται 
εκτός σχεδίου, εκτός οικισμού και εκτός Ζώνης Οικιστι¬ 
κού Ελέγχου και είναι αδόμητες εκτός των οικοδομών 
που φαίνονται στο τοπογραφικό. Το αδόμητο τμήμα 
είναι χέρσο. Το δομημένο τμήμα είναι εκτός οικισμού. 

(3) . Το φυσικό όριο βλάστησης συνίσταται από χαμηλή 
ποώδη φυσική βλάστηση (λειχήνες, βρύα, αγριόχορτα). 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικούς. 

Γ. Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι στην περιοχή 
οι κρατούντες άνεμοι είναι οι Βόρειοι έως Δυτικοί που 
όμως σπανίως ξεπερνούν τα 7-10Β ενώ η περιοχή είναι 
προστατευμένη από τους ισχυρούς Νότιους ανέμους. 

Δ. Τη μορφολογία του πυθμένα, ο οποίος κατά πάσα 
πιθανότητα έχει βραχώδη ανώμαλη σύσταση, όπως 
προκύπτει από την αυτοψία μακροσκοπικά αλλά και 
τα διαθέσιμα βυθομετρικά στοιχεία από άλλες μελέτες. 
Συγκεκριμένα σε απόσταση 25 μ. από την ακτή το βάθος 
είναι 10 μ., σε απόσταση 300 μ. το βάθος είναι 40 μ. και 
σε απόσταση 750 μ. από την ακτογραμμή το βάθος είναι 
150 μ. Ελήφθη λοιπόν υπόψη και το ότι σε περιοχές με 
μικρά βάθη και μικρές κλίσεις του βυθού, όπου η θραύση 
του κύματος και η εκτόνωση της ενέργειάς του γίνεται 
σε μεγάλη απόσταση από την ακτογραμμή, η επίδραση 
του κύματος στην ακτή είναι μικρή ενώ σε περιπτώσεις 
ακτών με μεγάλες κλίσεις βυθού και μεγάλα βάθη κοντά 
στην ακτή όπου η θραύση των κυμάτων συντελείται κο¬ 
ντά στην ακτή ή ακόμη και πάνω σ’ αυτή ο κυματισμός 
καλύπτει κατά κανόνα μεγάλο εύρος ακτής προκειμένου 
να εκτονωθεί. Επίσης η ύπαρξη ανώμαλου βραχώδους 
πυθμένα ή υφάλων, μπροστά στην εξεταζόμενη ακτή, 
επιδρά στην χάραξη της γραμμής του αιγιαλού, δεδο¬ 
μένου ότι τέτοιου είδους σχηματισμοί συντελούν στη 
διαφοροποίηση του κυματικού πεδίου από θέση σε θέση 
εντός της παράκτιας ζώνης. 

Ε. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

2. Τη μη ύπαρξη τεχνικών έργων στην περιοχή. 

Η. Τη μη ύπαρξη κτηματολογίου. 

Θ. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

5. Η καθορισθείσα και χαραχθείσα επί του προαναφε- 
ρόμενου τοπογραφικού-υψομετρικού διαγράμματος ορι- 
ογραμμή αιγιαλού στην εκτός σχεδίου περιοχή αποτελεί 
το όριο του μέγιστου πλην συνήθους χειμερίου κύματος, 
προσαυξημένο κατά 12 μέτρα, σύμφωνα με τις διατάξεις του 
άρθρου 3 του κ.δ. 132/1929 που διατηρήθηκε σε ισχύ με το 
άρθρο 8 του ν. 510/1947 σε συνδυασμό με τις διατάξεις του 
άρθρου 26 του ν. 2971/2001, αποφασίζουμε και καθορίζουμε 
επί του ως ανωτέρω τοπογραφικού διαγράμματος: 

α) Τη γραμμή του μέγιστου χειμερίου κύματος με μαύρη 


συνεχή πολυγωνική γραμμή και στοιχεία 1", 2", 3",...7", 
9. Στη συνέχεια, με προσαύξηση του χειμέριου κύματος 
κατά 12 μ. σύμφωνα με τις ισχύουσες διατάξεις, ορίστηκε 
η γραμμή αιγιαλού στην εκτός σχεδίου περιοχή με κόκκινη 
πολυγωνική γραμμή και στοιχεία 1,2, 3.7, 8 ενώ με στοι¬ 

χεία 9,10,11,12,13, ...27,28 ορίστηκε αντιστοίχως η γραμμή 
αιγιαλού στην εντός οικισμού περιοχή η οποία συμπίπτει 
με την του μέγιστου χειμερίου κύματος γραμμή. 

β) Την γραμμή παραλίας με κίτρινη συνεχή γραμμή 
και με στοιχεία 6,1', 2', 3', ...23', 24'. 

Η Επιτροπή 

Η Πρόεδρος Τα Μέλη 

Α. ΣΤΙΒΑΚΤΑΚΗ Γ. ΡΕΪΣΗΣ 

ΣΠ. ΑΓΓΕΛΑΚΗΣ 
I. ΛΑΜΠΡΟΣ 
Ν. ΦΑΡΜΑΚΙΔΗΣ 

ΥΠΟΜΝΗΜΑ ΕΠΙΤΡΟΠΗΣ 


ΚΟΚΚΙΝΗ ΓΡΑΜΜΗ - ■— - ΟΡΙΟΓΡΑΜΜΗ ΑΙΠΑΛΟΥ 

ΜΑΥΡΗ ΓΡΑΜΜΗ - ΜΕΓΙΣΤΟ ΧΕΙΜΕΡΙΟ ΚΥΜΑ 

ΚΙΤΡΙΝΗ ΓΡΑΜΜΗ ΓΡΑΜΜΗ ΠΑΡΑΛΙΑΣ 


I. Το παρόν τοπογροφχκό δόγραρυο ουνοδευει την από 2 ο/3/Ο ι’ 
2006 έκθεση της επιτροπή καθορισμού ορίων βγιαλού άρθρο 
100 του Π.Δ. 28Ψ88. 


2. Κορυφές Μεγίστου χϋμερίου κύματος 1“4"3"...7"9. 

3. Κορυφές γρομμής οιγιολοϋ 14,3, -27,28. 


4. Κορυφές γραμμής παραλίας 6,1',2',3',. .23',24'- 


5. Επειδή η περιοχή κοθσρκσμού βρίσκεται Κ04 εκτός του οικισμού 
«Φοινίκι» , η οριογρομμή αιγολού χοροσσετα σε απόσταση 12 
μ. οπό το Μ.Χ.Κ. στην εκτός οικισμού περιοχή μί κορυφές 
144.-7,8 σύμφωνο με το άρθρο 3 ΚΑ. 132/1929. 


6. Όπου ο βγιολός τέμνο τκ; παρόσιες ιδιοκτησίες δεν καθορίζετα 
γραμμή παράλιος 


Η ΕΠΙΤΡΟΠΗ 

ΔΗΜΟΣ: ΚΑΡΠΑΘΟΥ 

ΕΠΑΡΧΙΑ: ΚΑΡΠΑΘΟΥ 

